אלברט ואן קויל

אלברט ואן קויל (בהולנדית: Albert Van Coile; 27 במרץ 1900 – 4 באפריל 1927) היה כדורגלן בלגי ששיחק בעמדת הבלם בקבוצת סרקל ברוז' מליגת העל הבלגית. כמו כן, ואן קויל ערך הופעה אחת במדי נבחרת בלגיה.

קריירה 
ואן קויל הוא השחקן היחיד בהיסטוריה של סרקל ברוז' שמת מפציעה שספג במהלך משחק. במהלך טורניר שהתקיים בטורקואן, ואן קויל שיחק במקרה כחלוץ. במשחק שנערך מול הקבוצה המקומית, התנגש ואן קויל עם שוער הקבוצה המקומית, אך לא ספג פגיעות נראות לעין. ביום שלאחר המשחק מצבו של ואן קויל הידרדר במהירות, והרופאים גילו קרע במערכת העיכול שלו. ניתוח חירום לא עזר, וב-4 באפריל 1927 נפטר קויל.

טקס הלוויה של ואן קויל זכה לתשומת לב בתקשורת ובברוז' עצמה, בה הורדו כל הדגלים לחצי התורן. באופן אירוני, במהלך הלווייתו של ואן קויל חלה רנה דה פלארט, יו"ר מועדון סרקל ברוז', בדלקת ריאות, ממנה נפטר 14 ימים לאחר מכן.

קישורים חיצוניים 

 

כדורגלנים בלגים
בלמי כדורגל בלגים
כדורגלני סרקל ברוז'
כדורגלני נבחרת בלגיה
ילידי 1900
נפטרים ב-1927